

1. **Az EMGA 2024. évi költségvetési eljárása**

2023. november 22-én az Európai Parlament elfogadta az Európai Unió 2024. évi általános költségvetését. Az Európai Mezőgazdasági Garanciaalap (EMGA) költségvetése 40 517 millió EUR kötelezettségvállalási előirányzatot és 40 505 EUR kifizetési előirányzatot foglal magában. Az előirányzatok említett két típusához kapcsolódó összegek közötti eltérés annak tudható be, hogy bizonyos, közvetlenül a Bizottság által végrehajtott intézkedések esetében differenciált előirányzatok alkalmazandóak. Ezek főként a mezőgazdasági termékek promóciójára irányuló, valamint a szakpolitikai stratégiával, a koordinációval és az ellenőrzéssel összefüggő intézkedésekhez kapcsolódnak.

1. **Az EMGA-hoz rendelt címzett bevételek**

Az (EU) 2021/2116 rendelet 45. cikkében foglalt rendelkezések alapján a záróelszámolási és teljesítményalapú záróelszámolási határozatok szerinti pénzügyi kiigazításokból és szabálytalanságokból eredő bevételek az EMGA-kiadások finanszírozására fordítandó címzett bevételek.

A 45. cikk (2) bekezdése értelmében e címzett bevételek az EMGA-ból fedezett bármely kiadás finanszírozási igényeire újrafelhasználhatók. Az adott költségvetési évben beszedett és fel nem használt címzett bevételek automatikusan átvezetésre kerülnek a következő költségvetési évre[[1]](#footnote-2).

A 2024. évi EMGA-költségvetés a következőket tartalmazza:

* a piaci intézkedésekhez, a közvetlen kifizetésekhez, valamint a közvetlen és közvetett irányítás alá tartozó egyéb kiadásokhoz kapcsolódó finanszírozási igények Bizottság általi becslését;
* a költségvetési év során várhatóan befolyó címzett bevételek becslését.

Az EMGA 2024. évi költségvetési előirányzataira vonatkozó javaslatában a Bizottság figyelembe vette a várható összes címzett bevételt. A 2024. évi költségvetésre vonatkozóan a Bizottság a becsült címzett bevételnek a becsült szükségletekből való levonásával kiszámított előirányzatok szintjét kérte. A költségvetési hatóság elfogadta a várható címzett bevételek figyelembevételével összeállított 2024. évi EMGA-költségvetést.

A 2024. évi költségvetés kidolgozásakor a Bizottság a rendelkezésre álló címzett bevételek összegét 739,8 millió EUR-ra becsülte, amelyből 339,8 millió EUR a 2023. évi költségvetésből került átvezetésre. A fenntarthatóságot elősegítő, alapszintű jövedelemtámogatásra vonatkozó (08 02 04 01. jogcím) előirányzatok iránti kérelemben a Bizottság figyelembe vette a szóban forgó átvezetett összeget és a 2024-ben várhatóan befolyó bevételek becslését. Az e rendszerhez kapcsolódó megszavazott előirányzatok és a becsült címzett bevételek együttes összege 19 022 millió EUR.

A címzett bevételek 2023-ról átvezetett összege végül a becsültnél némileg magasabb, 340,3 millió EUR volt.

1. **Az ideiglenes felhasználás összefoglaló táblázata, 2024. március 31-i állapot**

Ez a jelentés az EMGA 2024. évi költségvetésének ideiglenes végrehajtását mutatja be a 2024. március 31-i állapotnak megfelelően, a részleteket az alábbi táblázatban ismertetve.

E célból a végrehajtás szintjét összeveti az (EU) 2021/2116 rendelet 19. cikkének rendelkezései alapján kialakított korai előrejelző rendszer szerinti kiadási profillal.





1. **Észrevételek a 2024. évi mezőgazdasági tartalékkal kapcsolatban**

A 2024. évi költségvetésben 832 millió EUR-t különítettek el a mezőgazdasági tartalék céljára, amelyből 315,5 millió EUR-t a 2023. évi költségvetésből vezettek át.

Két intézkedést fogadtak el, összesen 98,3 millió EUR értékben[[2]](#footnote-3). Ezek finanszírozása kizárólag a 2024. évi mezőgazdasági tartalékból, azaz a 2024. évi költségvetésből történik.

Ami a kiadásokat illeti, a tagállamok eddig összesen 375,3 millió EUR-t jelentettek be. A kifizetett összeg a 2023. évi költségvetés keretében elfogadott, de részben a 2024. évi költségvetésből finanszírozott utolsó két rendkívüli intézkedéshez kapcsolódik (második és harmadik csomag).

1. **Észrevételek az EMGA 2024. évi költségvetésének ideiglenes végrehajtásával kapcsolatban**

Bizonyos ágazatokban a legtöbb beavatkozástípus esetében a KAP-stratégiai tervekben előírt kiadások végrehajtása a 2023-as pénzügyi évben kezdődött. A tervek szerinti közvetlen kifizetési beavatkozástípusokhoz kapcsolódó első kifizetésekre a 2024-es pénzügyi évben került sor. Ez azt jelenti, hogy gyakorlatilag nem álltak rendelkezésre múltbeli adatok e beavatkozások 2024-es költségvetési évre vonatkozó kiadási profiljának elkészítéséhez. E kiadások havi profilja ezért a piaci ágazatok hasonló kiadásaira és a stratégiai terveken kívüli közvetlen kifizetésekre vonatkozóan megfigyelt múltbeli profilokon alapul, és figyelembe veszi a 2024-es pénzügyi év első két hónapjában eszközölt, tervek szerinti beavatkozások tényleges kiadásait is.

Az EMGA 2024. évi költségvetési előirányzatainak ideiglenes végrehajtása a 2024. március 31-ig tartó időszak tekintetében igen közel áll a kiszámított kiadási profilhoz (−0,5 százalékpont).

A tervek szerinti szinte valamennyi ágazati beavatkozástípus (08 02 02) kiadásai esetében lefelé történő eltérés mutatkozik a profilhoz képest, ám kisebb mértékben, mint az előző pénzügyi évben.

Eddig 606,2 millió EUR címzett bevétel (6 2 0 0) vált elérhetővé, amelyet a pénzügyi év során várhatóan további összegek egészítenek majd ki.

A Bizottság jelenleg úgy ítéli meg, hogy az elfogadott előirányzatok, valamint a költségvetési év végéig elérhetővé váló címzett bevételek összege együtt elegendők lesznek az összes kiadás fedezésére.

1. Az Unió általános költségvetésére alkalmazandó pénzügyi szabályokról szóló (EU, Euratom) 2018/1046 európai parlamenti és tanácsi rendelet 12. cikke (4) bekezdésének b) pontja értelmében a belső címzett bevételeknek megfelelő előirányzatokat kizárólag a következő pénzügyi évre lehet átvinni. Ezért a hatékony és eredményes költségvetési gazdálkodás érdekében ezek a címzett bevételek általában elsőként, az érintett költségvetési jogcímcsoport elfogadott előirányzatainak felhasználását megelőzően kerülnek felhasználásra. [↑](#footnote-ref-2)
2. A Bizottság (EU) 2023/2820 végrehajtási rendelete (2023. december 15.) Görögországban és Szlovéniában a természeti katasztrófák által sújtott mezőgazdasági ágazatoknak szánt szükséghelyzeti pénzügyi támogatásról *(HL L 2023/2820., 2023.12.18., ELI:* [*http://data.europa.eu/eli/reg\_impl/2023/2820/oj*](http://data.europa.eu/eli/reg_impl/2023/2820/oj)*)*; A Bizottság (EU) 2024/453 végrehajtási rendelete (2024. február 5.) az olaszországi tojás- és baromfihús-ágazatot érintő rendkívüli piactámogatási intézkedésekről *(HL L 2024/453., 2024.2.6., ELI:* [*http://data.europa.eu/eli/reg\_impl/2024/453/oj*](http://data.europa.eu/eli/reg_impl/2024/453/oj)). [↑](#footnote-ref-3)